Greitosios pagalbos automobilis

Greitosios medicinos pagalbos automobilis – automobilis, skirtas pervežti sergančius arba sužeistus žmones iš įvykio vietos į ligoninę arba atvežti medicinos pagalbą. Automobiliai turi įspėjamuosius signalus ir sireną, suteikiančią pirmumo teisę automobilių spūstyse.

Paprastai greitosios pagalbos transporto priemonės būna mikroautobusai, universalai arba sunkvežimiai, tačiau būna ir autobusai, sraigtasparniai, lėktuvai ir net laivai.

Istorija 

Ligonių (pradžioje – dažniausiai karių) transportavimas siekia antikos laikus, tačiau pirmą kartą greitosios medicinos pagalbos transportą 1792 m. dideliu mastu panaudojo kariuomenės gydytojas Dominique-Jean Larrey. Jis su kitais chirurgais bei medicinos seselėmis gelbėdavo karius iš karo lauko naudodamas arklį ir vežimą.

Iš pradžių greitosios buvo naudojamos tik armijoje. Viskas pasikeitė po raupų epidemijos 1882 m. ir choleros epidemijos 1884 m. Tada arklio traukiamais vežimais pradėta pervežti ir civilius.

Pirmą kartą greitosios medicinos pagalbos automobilis į gatves išvažiavo1899 m. Čikagoje.

Tipai 
Lietuvoje išskiriami 4 greitosios medicinos pagalbos automobilio tipai:
 A1 – skirtas pervežti vieną pacientą;
 A2 – skirtas pervežti kelis pacientus;
 B – vidutinės komplektacijos transporto priemonė, skirta gyvybinių funkcijų atstatymui ir trumpalaikiam palaikymui;
 C – reanimobilis.
Skirtinguose automobiliuose dirba skirtingi specialistai, naudojama kitokia įranga

Įranga

Ryšio priemonės 
 Portatyvinė radijo stotis;
 Mobiliojo ryšio telefonai;
 Iškvietimų priėmimo gaviklis su spausdintuvu.

Medicinos prietaisai

Vaistai 
A1 ir A2 tipo greitosios medicinos pagalbos transporto priemonėse turi būti šių vaistų:
 Amoniako tirp. 10% 40ml
 Analginum amp. 50% 2ml
 Aspirinum tab. 500 mg
 Glyceryli trinitras tab. 0,5 mg
 Salbutamolum aeros. 100mcg 200 doz.

B ir C tipo greitosios medicinos pagalbos transporto priemonėse turi būti šių vaistų:
 Ac. ascorbinicum amp. 5% 2ml
 Adrenalinum amp. 1% 1ml
 Amiodaronum amp. 150 mg/3ml
 Amoniako tirp. 10% 40ml
 Ampicilino tab. 250 mg
 Analginum amp. 50% 2ml
 Aspirinum tab. 500 mg
 Atropini sulfas amp. 0,1% 1ml
 Benzylpenicillinum Na 1 000 000 IU
 Calcii chloridum amp.10% 5ml
 Captoprilum tab. 25 mg
 Clemastinum amp. 1 mg/1 ml
 Clonidini hydrochloridum tab. 0,15 mg
 Dexametasonum amp. 4 mg/1ml
 Diazepamum tube 10 mg
 Diazepamum amp. 0,5% 2ml
 Diclofenacum natr. amp. 75 mg/2ml
 Digoxinum 0,25 mg/1ml
 Dimedrolum amp. 1% 1ml
 Droperidolum amp. 5 mg/2ml
 Drotaverinum amp. 40 mg/2ml
 Elektrolyte (Ringeri) sol. 500ml
 Eufilino amp. 2,4% 5ml
 Fentanylum amp. 0,005% 2ml
 Furosemidum amp. 1% 2ml
 Furosemidum tab. 40 mg
 Glyceryli trinitras amp. 5 mg /5ml
 Glyceryli trinitras tab. 0,5 mg
 Gliukozės tirp. 5% 500ml
 Haloperidolum amp. 5 mg/1ml
 Heparinum amp. 5000 vv 5ml
 Jodo 5% sol. spirit. 10ml
 Kalii chloridum amp. 10% 100ml
 Lidocainum amp. 2% 2ml
 Metoclopramidum amp. 10 mg/2ml
 Midazolamum 5 mg/1ml
 Morfino hidrochlor. amp. 1% 1ml
 Natrii chloridum amp. 0,9% 5ml
 Natrii chloridum sol. 0,9% 500ml
 Paracetamolum tab. 500 mg
 Paracetamolum 125 supp. 125 mg
 Paracetamolum 250 supp. 250 mg
 Propranololum tab. 40 mg
 Salbutamolum aeros. 100mcg 200 doz.
 Spiritus aethylicus 96,6%
 Sulfacetamidum natricum 20% 1,5ml
 Tramadolum amp. 100 mg/2ml
 Vandenilio peroksidas tirp. 3% 40ml
 Verapamilum tab. 80 mg
 Verapamilum amp. 5 mg/2ml

Asmeninės apsaugos priemonės 
B ir C tipo greitosios medicinos pagalbos transporto priemonėse turi būti šių apsaugos priemonių:
 chirurginių ir paprastų kaukių;
 panoraminių veido kaukių su universaliu (kombinuotu) filtru;
 specialiųjų kostiumų su atšvaitais;
 apsauginių pirštinių ir avalynės.

Gelbėjimo ir apsaugos priemonės 
Visose greitosios medicinos pagalbos transporto priemonėse turi būti šių gelbėjimo ir
 apsaugos priemonių:
 rankų ir paviršių dezinfekavimo priemonių, vienkartinių nosinių, rankšluosčių;
 prožektorius, žiebtuvėlis;
 apsaugos diržo pjoviklis;
 konteineris medicininėms atliekoms;
 polietileno maišų (infekuotiems ir nešvariems drabužiams).

GMP automobilių parkas Lietuvoje

Dabartinė situacija 
Greitosios medicinos pagalbos automobilių parke iš viso yra 380 automobilių: 46 proc. – iki 5 metų senumo, 37 proc. – 5–10 metų senumo, 17 proc. automobilių yra senesni kaip 10 metų. Jų rida yra didelė – 300 tūkst. kilometrų yra nuvažiavę 241, 300–500 tūkst. kilometrų – 111 automobilių. 28 automobiliai yra didesnės nei pusės milijono kilometrų ridos.

Mažai automobilių turi modernią ryšio įrangą.

Planuojamas atnaujinimas 
2012–2014 m. planuojama atnaujinti greitosios medicinos pagalbos automobilių parką, tam skirta Greitosios medicinos pagalbos automobilių atnaujinimo 2012–2014 metų programa. Numatoma, kad po 2014 m. bus atnaujinta apie apie 36 procentai viso GMP automobilių parko.

Ženklinimas 

Lietuvoje nuo 2005 m. sausio 1 d. visi greitosios pagalbos automobiliai ant kiekvienos GMP mašinos turi būti paženklintos užrašu AMBULANCE. Priekyje užrašas turi būti parašytas atvirkščiai. Taip daroma tam, kad priekyje važiuojantys vairuotojai žinotų, kad paskui juos važiuoja greitosios pagalbos automobilis, ir jį praleistų (priekyje važiuojantys vairuotojai mato iš paskos važiuojančias mašinas galinio vaizdo veidrodėliuose, todėl atvirkščiai užrašytas žodis matomas lyg būtų užrašytas normaliai).

 Specialiųjų transporto priemonių vairuotojai, tarp jų ir greitosios pagalbos automobilių vairuotojai, gali važiuoti su įjungtais mėlynais ir/arba raudonais (arba tik mėlynais) žybčiojančiais švyturėliais ir/arba specialiaisiais garso signalais. Tai daroma tik tada, kaip būtina gelbėti žmogaus gyvybę ar sveikatą. Švyturėliai turi būti matomi 360º kampu. Greitosios pagalbos mašinos gali nepaisyti kai kurių Kelių eismo taisyklių reikalavimų.

Šaltiniai 

Automobiliai